P6_TA(2005)0066

Üldiste tariifsete soodustuste kava *

Euroopa Parlamendi õigusloomega seotud resolutsioon ettepaneku kohta nõukogu määruse vastu võtmiseks üldiste tariifsete soodustuste kava kohaldamise kohta (KOM(2004)0699 - KOM(2005)0043 - C6-0001/2005 -2004/0242(CNS))

(Nõuandemenetlus)

Euroopa Parlament,

- võttes arvesse komisjoni ettepanekut nõukogule (KOM(2004)0699) [1] ja muudetud ettepanekut (KOM(2005)0043) [1];

- võttes arvesse komisjoni teatist nõukogule, Euroopa Parlamendile ja Euroopa majandus- ja sotsiaal-komiteele "Arengumaad, rahvusvaheline kaubandus ja säästev areng: ühenduse üldiste soodustuste süsteemi (GSP) roll aastatel 2006-2015" (KOM(2004)0461);

- võttes arvesse oma 14. oktoobri 2004. aasta resolutsiooni eespool nimetatud teatise kohta [2];

- võttes arvesse EÜ asutamislepingu artiklit 133, vastavalt millele nõukogu konsulteeris Euroopa Parla-mendiga (C6-0001/2005);

- võttes arvesse kodukorra artiklit 51;

- võttes arvesse rahvusvahelise kaubanduse komisjoni raportit ning arengukomisjoni arvamust (A6-0045/2005);

1. kiidab komisjoni muudetud ettepaneku muudetud kujul heaks;

2. palub komisjoni oma ettepanekut vastavalt muuta, järgides EÜ asutamislepingu artikli 250 lõiget 2;

3. palub nõukogul Euroopa Parlamenti informeerida, kui ta kavatseb kõrvale kalduda Euroopa Parlamendi poolt heakskiidetud tekstist;

4. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;

5. teeb oma presidendile ülesandeks edastada Euroopa Parlamendi seisukoht nõukogule ja komisjonile.

KOMISJONI ETTEPANEK | EUROOPA PARLAMENDI MUUDATUSETTEPANEKUD |

Muudatusettepanek 1

Põhjendus 1 a (uus)

| (1 a) Alates loomisest on üldiste tariifsete soodustuste kava (GSP) olnud ELi kaubandus- ja arengupoliitika üks peamisi vahendeid arengumaade abistamisel vaesuse vähendamisel, võimaldades neil saada tulu rahvusvahelisest kaubandusest, ning nende säästvale arengule kaasa aitamisel, ergutades nendes maades tööstuse arengut ja nende majanduste mitmekesistamist. |

Muudatusettepanek 2

Põhjendus 4

(4) Käesolev määrus on esimene, millega kõnealuseid suuniseid rakendatakse. Seda tuleks kohaldada alates 1. aprillist 2005 kuni 31. detsembrini 2008. | (4) Käesolev määrus on kõnealuste suuniste esimene rakendusmäärus. Pärast Euroopa Liidu Teatajas avaldamist, tuleks seda kohaldada alates 1. aprillist 2005 kuni 31. detsembrini 2008. |

Muudatusettepanek 3

Põhjendus 6 a (uus)

| (6 a) Üldiste tariifsete soodustuste kava kasutamise määra suurendamiseks ning selleks, et võimaldada arengumaadel rahvusvahelisest kaubandusest ja sooduskorrast kasu saada, püüab Euroopa Liit anda nendele maadele ja eelkõige vähim-arenenud maadele asjakohast tehnilist abi. |

Muudatusettepanek 4

Põhjendus 7

(7) Säästva arengu ja hea valitsemistava erikord põhineb säästva arengu tervikkontseptsioonil, mida tunnustatakse rahvusvahelistes konventsioonides ja juriidilistes dokumentides, sealhulgas ÜRO arenguõiguse deklaratsioonis (1986), Rio de Janeiro keskkonna- ja arengudeklaratsioonis (1992), põhilisi tööalaseid õigusi ja põhimõtteid käsitlevas ILO deklaratsioonis (1998), ÜRO millenniumideklaratsioonis (2000) ning Johannesburgi säästva arengu deklaratsioonis (2002). Sellest tulenevalt peaks kohaldama lisatollimaksusoodustust arengumaade suhtes, mis on kõige haavatavamad, sest nad on rahvusvahelisse kaubandussüsteemi integreeritud väiksemal määral ja nende majandus ei ole piisavalt mitmekesine, kusjuures nad võtavad samal ajal inim- ja tööõiguste, keskkonnakaitse ning hea valitsemistava põhikonventsioonide ratifitseerimise ning tõhusa rakendamise tõttu kanda erikoormised ning -kohustused. Sellised soodustused peaksid aitama kaasa edasisele majanduskasvule, et seeläbi vastata positiivselt säästva arengu vajadusele. Seetõttu on kõnealuse korra alusel soodustatud riikide jaoks peatatud väärtuselised tollimaksud ja ka koguselised tollimaksud (kui neid ei kohaldata koos väärtuseliste tollimaksudega). | (7) Säästva arengu ja hea valitsemistava erikord põhineb säästva arengu tervikkontseptsioonil, mida tunnustatakse rahvusvahelistes konventsioonides ja juriidilistes dokumentides, sealhulgas ÜRO arenguõiguse deklaratsioonis (1986), Rio de Janeiro keskkonna- ja arengudeklaratsioonis (1992), põhilisi tööalaseid õigusi ja põhimõtteid käsitlevas ILO deklaratsioonis (1998), ÜRO millenniumideklaratsioonis (2000) ning Johannesburgi säästva arengu deklaratsioonis (2002). Sellest tulenevalt peaks kohaldama lisatollimaksusoodustust arengumaade suhtes, mis on kõige haavatavamad, sest nende majandus ei ole piisavalt mitmekesine ja neil puuduvad piisavad majandusarengu vahendid ning nad ei ole piisavalt ja asjakohaselt integreeritud rahvusvahelisse kaubandussüsteemi, kusjuures nad võtavad samal ajal inim- ja tööõiguste, keskkonnakaitse ning hea valitsemistava põhikonventsioonide ratifitseerimise ning tõhusa rakendamise tõttu kanda erikoormised ning -kohustused. Sellised soodustused peaksid aitama kaasa edasisele majanduskasvule, et seeläbi vastata positiivselt säästva arengu vajadusele. Seetõttu on kõnealuse korra alusel soodustatud riikide jaoks väärtuselised tollimaksud peatatud, samuti koguselised tollimaksud (välja arvatud juhul, kui see on kombineeritud väärtuseliste tollimaksuga). |

Muudatusettepanek 5

Põhjendus 9

(9) Komisjon peaks jälgima rahvusvaheliste konventsioonide tõhusat rakendamist kooskõlas asjaomaste mehhanismidega ning hindab seost lisatollimaksusoodustuse ja säästva arengu edendamise vahel. | (9) Komisjon jälgib rahvusvaheliste konventsioonide tõhusat rakendamist kooskõlas asjaomaste mehhanismidega ning hindab seost lisatollimaksusoodustuse ja säästva arengu edendamise vahel. |

Muudatusettepanek 6

Põhjendus 13 a (uus)

| (13 a) Soodustuste vähenemise vältimiseks kaalub komisjon järgmise määrusega osade hetkel "tundlikena" käsitletavate toodete üleviimist "mittetundlikku" kategooriasse; |

Muudatusettepanek 7

Põhjendus 16

(16) Ühenduse kaubanduspoliitika ühtsust silmas pidades ei tohiks soodustatud riigi suhtes rakendada ühel ja samal ajal ühenduse üldiste tariifsete soodustuste kava ja vabakaubanduslepingut, juhul kui see leping hõlmab vähemalt kõiki neid soodustusi, mida võimaldab hetkel selle riigi suhtes kohaldatav kava. | (16) Ühenduse kaubanduspoliitika ühtsust silmas pidades ei tohiks soodustatud riigi suhtes rakendada ühel ja samal ajal ühenduse üldiste tariifsete soodustuste kava ja vabakaubanduslepingut, juhul kui see leping hõlmab ja tõhusalt rakendab ning vajadusel ka ühtlustab vähemalt kõiki neid soodustusi, mida võimaldab hetkel selle riigi suhtes kohaldatav kava. |

Muudatusettepanek 8

Põhjendus 17 a (uus)

| (17 a) Alates 2008. aastast võetakse kasutusele astmestamissüsteem, et vältida nendest kehtiva kavaga soodustatud riikidest pärineva impordi võimalikku astmestumist, kelle vastava sektori eksport ühendusesse ei ole suurenenud võrreldes teiste üldiste tariifsete soodustuste kava raames soodustatud riikidega. |

Muudatusettepanek 9

Põhjendus 18 a (uus)

| (18 a) Lähitulevikus muudetakse määrust (EMÜ) nr 2454/93, millega kehtestatakse päritolureeglite süsteem, et see vastaks paremini majandus- ja tööstusliku arengu edendamise eesmärgile. Muutmine viiakse lõpule hiljemalt üks aasta enne käesoleva määruse kehtivuse lõppu ning see hõlmab nii päritolureeglite süsteemi vormi, sisu kui ka menetlusi, põhinedes parimatel rahvusvahelistel tavadel ja seades eesmärgiks olemasolevate süsteemide ühtlustamise ELis. Päritolureeglite uus süsteem järgib muuhulgas piirkondlikku ja ülemaailmset kumulatsiooni, teatud toodete suhtes topeltülemineku nõude kõrvaldamist ning üldiste tariifsete soodustuste ja "kõik peale relvade" lepingu alusel soodustatud riigina käsitlemist isegi juhul, kui tegemist ei ole ekspordi lõpliku sihtriigiga, kui selles riigis antakse kaupadele oluline lisaväärtus. |

Muudatusettepanek 10

Põhjendus 21 a (uus)

| (21 a) Kooskõlas AKV-ELi partnerluslepingu artikli 37 lõikega 6 võetakse käesoleva määruse muutmisel 2008. aastal arvesse nende AKV maade, sealhulgas mitte vähimarenenud maade huvisid, kes ei soovi või ei suuda sõlmida Cotonou kokkuleppe raames majandusliku partnerluse kokkulepet (EPA), nii et üldiste tariifsete soodustuste kava tagaks neile maadele vähemalt samaväärse sooduskohtlemise kui neile anti Cotonou kokkuleppe alusel. |

Muudatusettepanek 11

Artikli 1 lõige 1

1. Ühenduse üldiste tariifsete soodustuste kava (edaspidi "kava") kohaldatakse 1. aprillist 2005 31. detsembrini 2008 kooskõlas käesoleva määrusega. | 1. Ühenduse üldiste tariifsete soodustuste kava (edaspidi "kava") kohaldatakse pärast Euroopa Liidu Teatajas avaldamist 1. aprillist 2005 kuni 31. detsembrini 2008 kooskõlas käesoleva määrusega. |

Muudatusettepanek 12

Artikli 3 lõige 1 a (uus)

| 1 a. Komisjon otsustab käesoleva määruse vastuvõtmise ajaks olemasolevate värskeimate võrreldavate ja kohandatud andmete põhjal soodustatud riigid, mis vastavad lõikes 1 sätestatud tingimusele. |

Muudatusettepanek 13

Artikli 3 lõike 1 punkt b (uus)

| 1 b. Iga aasta avaldab komisjon Euroopa Liidu Teatajas teadaande, milles loetletakse lõikes 1 sätestatud tingimusele vastavad soodustatud riigid. |

Muudatusettepanek 14

Artikli 3 lõige 2

2. Kui soodustatud riigi ja ühenduse vahel on sõlmitud kaubanduskokkulepe, mis hõlmab vähemalt kõiki kõnealusele riigile kehtiva kavaga ettenähtud soodustusi, jäetakse asjaomane riik välja I lisas esitatud soodustatud riikide nimekirjast. | 2. Kui soodustatud riigi ja ühenduse vahel on sõlmitud kaubanduskokkulepe, siis on kaubanduskokkulepe ülimuslik, tingimusel et see tõhusalt rakendab ning vajadusel korral ka ühtlustab vähemalt kõiki neid soodustusi, mida võimaldab hetkel selle riigi suhtes kohaldatav kava. Ühendusega sõlmitud kaubanduskokkulepe ei takista käesoleva määruse 2. jaotises sätestatud stimuleeriva erikorra õiguse saamist. |

Muudatusettepanek 15

Artikli 3 lõige 3 a (uus)

| 3 a. Kehtiva kava toime tõhustamiseks peab komisjon tagama arengumaadele ja eriti vähimarenenud maadele asjakohase tehnilise abi institutsioonilise ning regulatiivse võimekuse arendamiseks, et võimaldada neil kasu saada rahvusvahelisest kaubandusest ja kavast. |

Muudatusettepanek 16

Artikli 3 lõige 3 b (uus)

| 3 b. Komisjon võtab astmestamisprotsendi arvutamisel arvesse lõike 2 alla käivate maade varem kava all kuulunud impordi taset. |

Muudatusettepanek 17

Artikli 5 lõige 3 a (uus)

| 3 a. Komisjon seab Maailma Kaubandusorganisatsioonis prioriteediks päritolureeglite ühtlustamise, mis võimaldab arengumaade ja vähimarenenud riikide sooduskohtlemist. |

Muudatusettepanek 18

Artikli 8 lõige 3 a (uus)

| 3 a. Samuti tuleb tingimustele vastavatele arengumaadele anda tehnilist abi, et aidata neil täita säästva arengu ja hea valitsemistava edendamiseks kohaldatava stimuleeriva erikorra ratifitseerimiseks ja tõhusaks rakendamiseks kehtestatud tingimusi. |

Muudatusettepanek 19

Artikli 9 lõike 1 punkt c

(c)võtab endale kohustuse 31. detsembriks 2008 ratifitseerida ja tõhusalt rakendada III lisa B osas loetletud, seni veel ratifitseerimata konventsioonid, ja | (c)alustab menetlusi, et ratifitseerida ja tõhusalt rakendada kõik III lisas loetletud konventsioonid nelja aasta jooksul pärast esimese stimuleeriva erikorra õiguse saamist, ja |

Muudatusettepanek 20

Artikli 9 lõike 2 punkt b

(b)kelle GSP kava raames toimuv import ühenduse moodustab väärtuseliselt vähem kui 1% GSP kava raames toimuvast koguimpordist ühendusse. | (b)kelle kava raames toimuv import ühendusse moodustab väärtuseliselt vähem kui 1% kava raames toimuvast koguimpordist ühendusse või vähem kui 2% sellest, kui selle riigi kava raames toimuva impordi üks osa ületab 50% tema kava raames toimuvast impordist ühendusse. |

Muudatusettepanek 21

Artikli 9 lõige 3

3. Komisjon vaatab läbi III lisas loetletud konventsioonide ratifitseerimise ja tõhusa rakendamise olukorra. Enne käesoleva määruse kohaldamistähtaja möödumist esitab komisjon nõukogule aruande kõnesolevate konventsioonide ratifitseerimise olukorra kohta, sealhulgas soovitused selle kohta, kas kõnealuste konventsioonide ratifitseerimist ja tõhusat rakendamist tuleks nõuda, et ka edaspidi säästvat arengut ja head valitsemistava stimuleeriva erikorra kaudu soodustusi saada. | 3. Komisjon vaatab läbi III lisas loetletud konventsioonide ratifitseerimise ja tõhusa rakendamise olukorra. Enne käesoleva määruse kohaldamistähtaja möödumist esitab komisjon nõukogule aruande kõnesolevate konventsioonide ratifitseerimise ja rakendamise olukorra kohta iga riigi kohta, mis saab kasu stimuleerivast erikorrast. Vajadusel lisab komisjon soovitused selle kohta, kas konkreetse riigi poolt tuleks astuda täiendavaid samme konventsiooni tõhusaks rakendamiseks. Samuti hindab komisjon aruandes erikorra tõhusust selle eesmärgi täitmisel ja vajadusel soovitab III lisa muuta. |

Muudatusettepanek 22

Artikli 10 lõike 1 punkt a

(a)I lisas loetletud riik või territoorium on esitanud taotluse kahe kuu jooksul alates käesoleva määruse jõustumiskuupäevast ja | (a)I lisas loetletud riik või territoorium on esitanud taotluse ja |

Muudatusettepanek 23

Artikli 10 lõige 2 a (uus)

| 2 a. Kui riik vastab artikli 9 lõikes 2 toodud tingimustele ning põhiseaduslike piirangute tõttu ei ole ratifitseerinud ega rakendanud rohkem kui kahte III lisas loetletud konventsiooni aga kohustub need konventsioonid ratifitseerima ja neid rakendama nii ruttu kui võimalik vastavalt oma põhiseaduslikele sätetele ja asjaomaste rahvusvaheliste organisatsioonide abiga, võib komisjon lugeda seda võrdväärseks artikli 9 lõikes 1 toodud tingimustele vastavusega. Komisjon jälgib kohustusele vastavust ja taotleva riigi rikkumiste või põhjendamatute viivituste korral tühistab erikorra soodustused. Komisjon kuulab ära asjaomaste allikate, sealhulgas pädeva rahvusvahelise organisatsiooni ning võimaluse korral Euroopa Parlamendi ja kodanikuühiskonna esindajate tunnistused ning teavitab komiteed ja Euroopa Parlamenti. |

Muudatusettepanek 24

Artikli 11 lõige 1

1. Kui komisjon saab taotluse koos artiklis 10 osutatud teabega, vaatab ta taotluse läbi. Läbivaatamisel võetakse arvesse asjaomaste rahvusvaheliste organisatsioonide ja asutuste järeldusi. Komisjon võib esitada taotlevale riigile mis tahes küsimusi, mida ta peab asjakohaseks, ning kontrollida saadud teavet taotleva riigi või mis tahes füüsilise või juriidilise isiku abiga. | 1. Kui komisjon saab taotluse koos artiklis 10 osutatud teabega, vaatab ta taotluse läbi. Läbivaatamisel võetakse arvesse asjaomaste rahvusvaheliste organisatsioonide ja asutuste järeldusi. Komisjon võib esitada taotlevale riigile mis tahes küsimusi, mida ta peab asjakohaseks, ning kontrollib saadud teavet taotleva riigi või mis tahes asjaomase allika abiga, sealhulgas võimaluse korral Euroopa Parlamendi ja asjaomaste kodanikuühiskonna esindajate, näiteks sotsiaalpartnerite abiga. Komisjon teavitab taotlevat riiki, Euroopa Parlamenti ja komiteed hindamistulemustest ja palub taotlevalt riigilt kommentaare. |

Muudatusettepanek 25

Artikli 11 lõige 3

3. Komisjon teatab soodustatud riigile kooskõlas lõikega 2 tehtud otsusest. Kui riigile antakse stimuleeriva erikorra õigus, teatatakse sellele riigile kõnealuse otsuse jõustumiskuupäev. Komisjon avaldab hiljemalt 30. juunil 2005 I lisa E veerus nende soodustatud riikide nimekirja, kellel on õigus saada soodustusi säästva arengu ja hea valitsemistava edendamiseks kohaldatavast stimuleerivast erikorra raames. | 3. Komisjon teatab soodustatud riigile kooskõlas lõikega 2 tehtud otsusest. Kui riigile antakse stimuleeriva erikorra õigus, teatatakse sellele riigile kõnealuse otsuse jõustumiskuupäev. Komisjon avaldab hiljemalt 30. juuniks 2005 Euroopa Liidu Teatajas nende soodustatud riikide nimekirja, kellel on õigus kasu saada säästva arengu ja hea valitsemistava edendamiseks kohaldatavast stimuleerivast erikorrast. |

Muudatusettepanek 26

Artikli 11 lõige 4

4. Kui taotlevale riigile ei anta stimuleeriva erikorra õigust, põhjendab komisjon otsust kõnealuse riigi taotlusel. | 4. Kui taotlevale riigile ei anta stimuleeriva erikorra õigust, põhjendab komisjon otsust, ja teavitab sellest kõnealust riiki ning Euroopa Parlamenti. |

Muudatusettepanek 27

Artikli 11 lõige 5

5. Komisjon suhtleb taotleva riigiga taotluse küsimustes tihedas koostöös artiklis 26 osutatud komiteega. | 5. Komisjon suhtleb taotleva riigiga taotluse küsimustes tihedas koostöös artiklis 26 osutatud komiteega ja Euroopa Parlamendiga. |

Muudatusettepanek 28

Artikli 12 lõige 4

4. Ühise tollitariifistiku maksumäärasid tariifirubriiki 1701 kuuluvate toodete suhtes vähendatakse 1. juulil 2006. aastal 20% võrra, 1. juulil 2007. aastal 50% võrra ja 1. juulil 2008. aastal 80% võrra. Kõnealused maksumäärad peatatakse täielikult alates 1. juulist 2009. | 4. Piiramata endisest pikemaid üleminekuperioode ja/või väiksemaid protsente, mis võidakse kehtestada suhkru ühise turukorralduse tulevase uuendamise käigus, vähendatakse ühise tollitariifistiku maksumäärasid tariifirubriiki 1701 kuuluvate toodete suhtes 1. juulil 2006. aastal 20% võrra, 1. juulil 2007. aastal 50% võrra ja 1. juulil 2008. aastal 80% võrra. Kõnealused maksumäärad kõrvaldatakse täielikult alates 1. juulist 2009. |

Muudatusettepanek 29

Artikli 12 lõige 5 a (uus)

| 5 a. Artikli 12 lõikega 5 ei piirata suhkru ühise turukorralduse tulevase uuendamise käigus kehtestatavaid sätteid. |

Muudatusettepanek 30

Artikli 12 lõige 7

7. Kui Ühinenud Rahvaste Organisatsioon jätab riigi vähimarenenud maade nimekirjast välja, kõrvaldatakse see riik kõnealuse erikorra alusel soodustatud riikide nimekirjast. Komisjon otsustab riigi korrast kõrvaldamise ja üleminekuaja kehtestamise artiklis 27 sätestatud korras. | 7. Kui Ühinenud Rahvaste Organisatsioon jätab riigi vähimarenenud maade nimekirjast välja, kõrvaldatakse see riik kõnealuse erikorra alusel soodustatud riikide nimekirjast. Komisjon otsustab riigi korrast kõrvaldamise ja vähemalt 12-kuni 24-kuuse mõistliku üleminekuaja kehtestamise artiklis 27 viidatud korras. |

Muudatusettepanek 31

Artikli 13 lõige 1

1. Artiklites 7 ja 8 osutatud tariifsed soodustused kõrvaldatakse soodustatud riigist pärinevate ja teatavasse jaotisesse kuuluvate toodete suhtes, kui asjakohasesse jaotisesse kuuluvate ja kõnealuses riigis kohaldatava korraga hõlmatud toodete impordi keskmine väärtus ühendusse ületab kõige viimaste andmete (seisuga 1. september 2004) põhjal kolme järjestikuse aasta jooksul 15% kõikidest I lisas loetletud riikidest ja kõikidelt territooriumidelt pärinevate samasuguste toodete impordi väärtuse ühendusse. Jaotise 11 puhul on kõnealune künnis 12,5%. | 1. Artiklites 7 ja 8 osutatud tariifsed soodustused kõrvaldatakse soodustatud riigist pärinevate ja teatavasse jaotisesse kuuluvate toodete suhtes, kui see riik on saavutanud kõrge konkurentsivõime. Sellel eesmärgil loetakse soodustatud riik kõrge konkurentsivõime saavutanuks, kui selle riigi sellesse jaotisesse kuuluvate ja kohaldatava korraga hõlmatud toodete impordi keskmine väärtus ühendusse ületab kõige viimaste andmete (seisuga 1. september 2004) põhjal kolme järjestikuse aasta jooksul üle 15% kõikidest I lisas loetletud riikidest ja kõikidelt territooriumidelt pärinevate samasuguste toodete impordi väärtuse ühendusse. Jaotise XI puhul on kõnealune künnis 10%. |

Muudatusettepanek 32

Artikli 13 lõige 3 a (uus)

| 3 a. Astmestamisprotsendi arvestamisel pärast 2008. aastat põhinetakse lõikes 1 nimetatud andmetele, sealhulgas käesoleva määruse jõustumise ajal kava raames toimuvale impordile. |

Muudatusettepanek 55

Artikli 15 lõike 1 punkt a

(a)III lisas loetletud konventsioonides sätestatud põhimõtete rasked ja süstemaatilised rikkumised; | (a)III lisas loetletud konventsioonides sätestatud põhimõtete süstemaatilised rikkumised; |

Muudatusettepanek 33

Artikli 15 lõike 1 punkt e

(e)tõsiselt ja süstemaatiliselt ebaõiglane kaubanduspraktika, millel on kahjustav mõju ühenduse tööstusele, sealhulgas WTO lepingute alusel keelatud või vaidlustatav praktika, tingimusel et pädev WTO organ on varem sellise otsuse langetanud ning ebaõiglase praktika kõrvaldamise suhtes ei ole midagi ette võetud; | (e)süstemaatiliselt ebaõiglane kaubanduspraktika, millel on kahjustav mõju ühenduse tööstusele, sealhulgas WTO lepingute alusel keelatud või vaidlustatav praktika, |

Muudatusettepanek 56

Artikli 15 lõike 1 punkt (ea) (uus)

| (ea)süstemaatiliselt ebaõiglane kaubanduspraktika, mida ei ole mainitud punktis e, kuid millel on ühenduse huve kahjustav mõju ning mille kõrvaldamine ei ole võimalik punkti e või artikli 20 kohaselt; |

Muudatusettepanek 57 ja 34

Artikli 15 lõike 1 punkt f

f)kalavarude kaitset ja majandamist käsitlevate piirkondlike kalastusorganisatsioonide või organisatsioonide, mille liige on ühendus, eesmärkide tõsine ja süstemaatiline rikkumine; | f)kalavarude kaitset ja majandamist käsitlevate piirkondlike kalastusorganisatsioonide või organisatsioonide, mille liige on ühendus, eesmärkide süstemaatiline rikkumine ning Euroopa tervishoiu ja hügieenistandarditele mittevastamine; |

Muudatusettepanek 35

Artikli 16 lõige 1

1. Kui komisjon või liikmesriik saab teavet, mis võib õigustada sooduskorra ajutist peatamist, ning komisjon leiab, et uurimiseks on piisavalt põhjust, teavitab komisjon komiteed. | 1. Kui komisjon, Euroopa Parlament või liikmesriik saab teavet, mis võib õigustada sooduskorra ajutist peatamist, ning komisjon leiab, et uurimiseks on piisavalt põhjust, teavitab komisjon viivitamatult komiteed ja Euroopa Parlamenti. |

Muudatusettepanek 36

Artikli 16 lõige 2

2. Komisjon võib artiklis 28 sätestatud korras otsustada algatada uurimist. | 2. Komisjon võib artiklis 28 viidatud korras otsustada algatada uurimise. Artikli 15 lõike 1 punktis a viidatud põhjuseid arvestades alustab komisjon automaatselt uurimist kõikidel juhtumitel, kui ILO standardite kohaldamist jälgiv komisjon on soodustatud riigi puhul põhilistes töönormides kohaldanud eritingimusi. |

Muudatusettepanek 37

Artikli 17 lõige 3

3. Komisjon hangib kogu vajaliku teabe ning võib saadud teavet ettevõtjate ja asjaomase soodustatud riigi abiga kontrollida. Uurides, kas ajutine peatamine on artikli 15 lõike 1 punktis a osutatud põhjusel õigustatud, kasutatakse lähtepunktina mitmete ÜRO, ILO ja teiste pädevate rahvusvaheliste organisatsioonide järelevalveorganite olemasolevaid hinnanguid, märkusi, otsuseid, soovitusi ja järeldusi. | 3. Komisjon hangib kogu vajaliku teabe ning võib saadud teavet ettevõtjate, asjakohaste kodanikuühiskonna esindajate, sealhulgas sotsiaalpartnerite, ja asjaomase soodustatud riigi abiga kontrollida. Uurides, kas ajutine peatamine on artikli 15 lõike 1 punktis a osutatud põhjusel õigustatud, kasutatakse lähtepunktina Euroopa Liidu teiste institutsioonide ning mitmete ÜRO, ILO ja teiste pädevate rahvusvaheliste organisatsioonide järelevalveorganite olemasolevaid hinnanguid, märkusi, otsuseid, soovitusi ja järeldusi. |

Muudatusettepanek 38

Artikli 18 lõige 1

1. Komisjon esitab oma järelduste aruande komiteele. | 1. Komisjon esitab oma järelduste aruande komiteele ja Euroopa Parlamendile. |

Muudatusettepanek 39

Artikli 18 lõige 5

5. Kui komisjon leiab lõikes 3 osutatud ajavahemiku lõpus, et asjaomane soodustatud riik ei ole võtnud nõutud kohustust, ja peab soodustuste ajutist peatamist vajalikuks, esitab ta asjakohase ettepaneku nõukogule, kes teeb otsuse kvalifitseeritud häälteenamusega 30 päeva jooksul. Kui nõukogu teeb otsuse soodustuste ajutise peatamise kohta, jõustub kõnealune otsus kuue kuu möödudes selle vastuvõtmisest, kui enne seda ei otsustata, et otsus ei ole enam põhjendatud. | 5. Kui komisjon leiab lõikes 3 osutatud ajavahemiku lõpus, et asjaomane soodustatud riik ei ole võtnud nõutud kohustust, ja peab soodustuste ajutist peatamist vajalikuks, esitab ta pärast Euroopa Parlamendi teavitamist asjakohase ettepaneku nõukogule, kes teeb otsuse kvalifitseeritud häälteenamusega 30 päeva jooksul. Kui nõukogu teeb otsuse soodustuste ajutise peatamise kohta, jõustub kõnealune otsus kuue kuu möödudes selle vastuvõtmisest, kui enne seda ei otsustata, et otsus ei ole enam põhjendatud. |

Muudatusettepanek 40

Artikli 19 lõike 1 sissejuhatus

1. Komisjon võib pärast komitee teavitamist peatada käesolevas määruses sätestatud sooduskorrad kõigi või teatavate soodustatud riigist pärinevate toodete suhtes: | 1. Komisjon võib pärast komitee ja Euroopa Parlamendi teavitamist peatada käesolevas määruses sätestatud sooduskorrad kõigi või teatavate soodustatud riigist pärinevate toodete suhtes: |

Muudatusettepanek 41

Artikli 20 lõige 4

4. Komisjon teeb otsuse 30 tööpäeva jooksul pärast komiteega konsulteerimist. | 4. Komisjon teeb otsuse 30 tööpäeva jooksul pärast komiteega konsulteerimist ja pärast Euroopa Parlamendi teavitamist. |

Muudatusettepanek 42

Artikli 20 lõige 5

5. Kui viivitamatut tegutsemist nõudvad erandlikud asjaolud teevad uurimise võimatuks, võib komisjon pärast komitee teavitamist võtta mis tahes hädavajalikke ennetusmeetmeid. | 5. Kui viivitamatut tegutsemist nõudvad erandlikud asjaolud teevad uurimise võimatuks, võib komisjon pärast komitee ja Euroopa Parlamendi teavitamist võtta mis tahes hädavajalikke ennetusmeetmeid. |

Muudatusettepanekud 43 ja 44

Artikkel 21

Kui EÜ asutamislepingu I lisaga hõlmatud toodete import põhjustab või ähvardab põhjustada tõsiseid häireid ühenduse turgudel või nende reguleerimismehhanismides, võib komisjon pärast vastava ühise turukorralduse komitee teavitamist peatada sooduskorra kohaldamise asjaomaste toodete suhtes. | Kui EÜ asutamislepingu I lisaga hõlmatud toodete import põhjustab või ähvardab põhjustada tõsiseid häireid ühenduse turgudel või nende reguleerimismehhanismides või kalastustooted ei vasta Euroopa Liidus sarnastele toodetele esitatavatele miinimumnõuetele, võib komisjon pärast Euroopa Parlamendi ja vastava ühise turukorralduse komitee teavitamist peatada sooduskorra kohaldamise asjaomaste toodete suhtes. |

Muudatusettepanek 45

Artikli 22 lõige 1

1. Komisjon teatab asjaomasele soodustatud riigile igast kooskõlas artiklitega 19, 20 või 21 tehtud otsusest enne selle jõustumist. Komisjon teavitab sellest ka nõukogu ja liikmesriike. | 1. Komisjon teatab asjaomasele soodustatud riigile nii ruttu kui võimalik igast kooskõlas artiklitega 19, 20 või 21 tehtud otsusest enne selle jõustumist. Komisjon teavitab sellest ka nõukogu, Euroopa Parlamenti ja liikmesriike. |

Muudatusettepanek 46

Artikli 22 lõige 2

2. Iga liikmesriik võib kooskõlas artiklitega 19, 20 või 21 tehtud otsuse saata kümne päeva jooksul nõukogule. Nõukogu võib kvalifitseeritud häälteenamusega võtta 30 päeva jooksul vastu teistsuguse otsuse. | 2. Iga liikmesriik võib kooskõlas artiklitega 19, 20 või 21 tehtud otsuse saata kümne päeva jooksul nõukogule. Nõukogu võib pärast Euroopa Parlamendi teavitamist kvalifitseeritud häälteenamusega võtta 30 päeva jooksul vastu teistsuguse otsuse. |

Muudatusettepanek 47

Artikli 25 lõige 3

3. Komisjon jälgib tihedas koostöös liikmesriikidega CN-koodi 08030019, tariifirubriikide 0603, 1006 ja 1701 ning CN-koodide 16041411, 16041418, 16041490, 16041939 ja 16042070 alla kuuluvate toodete importi, et teha kindlaks, kas artiklites 20 ja 21 osutatud tingimused on täidetud. | 3. Komisjon jälgib tihedas koostöös liikmesriikidega CN-koodi 08030019, tariifirubriikide 0603, 1006 ja 1701 ning CN-koodide 16041411, 16041418, 16041490, 16041939, 16042070, 16041416 ja 16041931 alla kuuluvate toodete importi, et teha kindlaks, kas artiklites 20 ja 21 osutatud tingimused on täidetud. |

Muudatusettepanek 48

Artikkel 25 a (uus)

| Artikkel 25 a 1. Komisjon teavitab Euroopa Parlamenti regulaarselt järgnevast: a)Euroopa Liidu ja kava raames soodustatud riikide vahelise kaubanduse statistika;b)III lisas esitatud konventsioonide ratifitseerimise ja tõhusa rakendamise olukord iga riigi kohta, mis saab kasu stimuleerivast erikorrast. Vajadusel lisab komisjon soovitused selle kohta, kas konkreetse riigi poolt tuleks astuda täiendavaid samme konventsiooni tõhusaks rakendamiseks;c)asjakohane info edusammudest millenniumi arengueesmärkide suunas, eelkõige vähimarenenud riikides.2. Komisjon valmistab ette kava mõjuhindamise uuringu ajavahemiku kohta 1. juulist 2005 kuni 1. jaanuarini 2007. Uuring edastatakse komiteele, Euroopa Parlamendile ning Euroopa majandus-ja sotsiaalkomiteele 1. märtsiks 2007. 3. Komisjon koostab pärast komiteega konsulteerimist käesoleva määruse lõikes 2 viidatud mõjude hindamise uuringu sisu, mis sisaldab soodustatud riikide seisukohti ja peab sisaldama vähemalt järgnevaid elemente: põhjalik statistiline analüüs kava kasutamise määra kohta riikide ja sektorite kaupa, mis sisaldab võrdlust eelnevate aastate näitajatega;hinnang astmestamise sotisaalsete ja kaubandusega seotud mõjude kohta asjaomastes riikides;eelhinnang tulevase astmestamise mõjude kohta riikidele, millele tõenäoliselt kohaldatakse astmestamist järgmise määrusega;võrdlusuuring kava ning AKV-ELi Cotonou kokkuleppe alusel AKV riikidele pakutava sooduskohtlemise kohta, eesmärgiga pakkuda neile muudetud määrusega vähemalt samaväärset sooduskohtlemist kui neil oli Cotonou kokkuleppega;soodustuste süsteemi laiendamisega tundlike toodete soodustuse ülemmäära ja/või "tundlike" toodete ümbermõistmisega "mittetundlike" toodete kategooriasse kaasnevate potentsiaalsete mõjude analüüs;hinnang käesoleva määruse panusest millenniumi arengueesmärkide saavutamisel, eelkõige vähimarenenud maade osas.4. Doha vooru lõppedes esitab komisjon Euroopa Parlamendile eriaruande, milles vaatleb läbirääkimiste mõju käesoleva määrusega kehtestatud skeemile ja kaalub üldiste soodustuste süsteemi tõhususe tagamiseks plaanitavaid meetmeid. |

Muudatusettepanek 49

Artikli 26 lõige 3

3. Komitee uurib ühenduse üldiste tariifsete soodustuste kava mõjusid ajavahemikku 1. aprillist 2005 kuni 31. detsembrini 2008 käsitleva komisjoni aruande põhjal. Kõnealune aruanne hõlmab kõiki artikli 1 lõikes 2 osutatud sooduskordi. | 3. Komitee uurib ühenduse üldiste tariifsete soodustuse kava mõjusid artiklis 25 a viidatud mõjuhindamise uuringu põhjal. |

Muudatusettepanek 50

Artikli 30 lõige 1

1. Käesolev määrus jõustub 1. aprillil 2005. Nõukogu määrus (EÜ) nr 2501/2001 tunnistatakse kehtetuks alates 1. aprillist 2005. | 1. Käesolev määrus jõustub 1. aprillil 2005. Nõukogu määrus (EÜ) nr 2501/2001 tunnistatakse kehtetuks alates 1. aprillist 2005 piiramata lõiget 1 a. |

Muudatusettepanek 51

Artikli 30 lõige 1 a (uus)

| 1 a. Nõukogu määruse (EÜ) nr 2501/2001 sätted, mis sisalduvad II jao 2. ja 4. jaotises, III jao 1. ja 2. jaotises ning IV jaos jäävad kohaldatavateks, kuni Euroopa Liidu Teatajas avaldatakse nimekiri nendest soodustatud riikidest, kellel on õigus osa saada käesoleva määruse 2. jaotises sätestatud stimuleerivast erikorrast. Nõukogu määruses (EÜ) nr 2501/2001 kehtestatud stimuleeriv erikord jääb kehtima kuni 31. detsembrini 2005 ja seda kohaldatakse neile soodustatud riikidele, keda ei ole käesoleva määruse 2. jaotises loetud stimuleerivast erikorrast kasu saavate riikide hulka. |

Muudatusettepanek 52

Artikli 30 lõige 2 a (uus)

| 2 a. Komisjon edastab 1. juuniks 2007 nõukogule, Euroopa Parlamendile ning Euroopa majandus- ja sotsiaalkomiteele ajavahemikku 1. jaanuarist 2009 kuni 31. detsembrini 2011 hõlmava muudetud määruse ettepaneku. Uues ettepanekus võetakse nõuetekohaselt arvesse artikli 25 a lõikes 2 viidatud mõjuhindamise uuringu tulemusi. |

[1] ELTs seni avaldamata.

[2] Vastuvõetud tekstid, P6_TA(2004)0024.

--------------------------------------------------